Metropoliten-muzey

Metropoliten-muzey (Metropolitan Museum of Art) — AQSHtıń (Nyu-Yorkda) eń iri oraylıq kórkem-óner muzeyi. 1870-jılda shólkemlestirilip, 1872-jılda ashılǵan. Qalanıń oraylıq baǵında jaylasqan. Fort-Trayon baǵında bólimi bar. Eksponatları, tiykarlanıp, jeke kolleksiyalardan muzeyge usınılǵan kórkem-óner dóretpelerinen ibarat. Amerika reńli súwreti hám músinshiligi, qurallar, Uzaq hám Jaqın Shıǵıstıń áyyemgi kórkem-óneri, Áyyemgi Mısır kórkem-óneri, Gretsiya, Áyyemgi Rim hám Islam kórkem-óneri, orta ásir kórkem-óner dóretpeleri (bólimi), muzıka ásbapları, gravyura hám litografiyalar, Evropa reńli súwret, XX ásir kórkem-óneri, kitaplar muzeyi, balalar muzeyi, kostyum institutı (shúberek hám kiyimler kompleksi) hám basqa bólimleri bar. Metropoliten-muzeyde jáhán kórkem-óneriniń kóplegen kemnen-kem ushıraytuǵın estelikleri, atap aytqanda, Batıs Evropa reńli súwrettiń belgi dóretpeleri, sonıń menen birge Ózbekstan aymaǵında jaratılǵan ámeliy kórkem-óner dóretpeleride saqlanadıÓzME. Birinshi tom. Tashkent, 2000-jıl.

 Derekler